«2012 թվականի խորհրդարանական ընտրություններից հետո Եվրամիությունը պատրաստ է կազմակերպել միջազգային հավաք՝ Հայաստանում կայուն բարեփոխումների համար միջազգային համայնքի աջակցությունը համախմբելու համար։ Եվրամիությունը բազմիցս ընդգծել է, որ անհրաժեշտ է այս ընտրություններն անցկացնել միջազգային չափանիշներին համապատասխան եւ իրագործել ստանձնած պարտավորությունները։ Եվրամիության համար ամենակարեւոր առաջնահերթությունը բարեփոխումներն են՝ ժողովրդավարության ոլորտում, արդարադատության համակարգում ու տնտեսական դաշտում», - ասում է եվրոպացի դիվանագետը՝ ընդգծելով. - «2011-ին մենք Հայաստանի կողմից առաջընթաց նկատեցինք բոլոր այս ոլորտներում, եւ շատ կարեւոր է, որ այդ միտումը պահպանվի նաեւ հետագա տարիների ընթացքում»։